Keskkonnaamet ja partnerid kutsuvad looduskaitsekuu matkadele
#000001
Matkajad Paukjärve lähistel. Foto: Siim Veski
#000002
Keskkonnaamet korraldab koos partneritega maikuu kolmel nädalavahetusel matkad kõigis Eesti maakondades.
#000003
Tänavuse looduskaitsekuu teema on „Eestilt Euroopale, Euroopalt Eestile“. Eestist saab esmakordselt Euroopa Nõukogu eesistuja, mistõttu on sobiv aeg arutleda, millised on need väärtused, millega rikastame Euroopa loodust ning mida on Euroopa looduskaitse süsteem meile andnud. Eesti võib rõõmustada kindlasti nii suurkiskjate hundi ja karu kui ka kotkaste hea käekäigu üle. Rahul võime olla rabade ja mitmete teiste elupaikade soodsa seisundiga. Suure töö tulemusel on paranemas ka meie loopealsete seisund. Euroopa Liidu looduskaitse aruandluse tulemuste kohaselt on Eesti üks vähestest liikmesriikidest, kus elupaikade ja liikide olukorda on enam kui 50% juhtudest hinnatud soodsaks.
#000004
Paljud tulemused on saadud tänu Euroopa erinevate fondide toetusele ning matkade käigus külastatakse toetuste abil säilinud ja taastatud alasid ning loodusradu. Samuti õpitakse meie mitmekesist loodust veelgi paremini tundma ja hoidma. Matkadele on oodatud kõik loodushuvilised.
#000005
Matku korraldab Keskkonnaamet koos 15 partneriga ning tänu sellele on nende valik rikkalik. Näiteks saab tutvuda poollooduslike kooslustega Saarnaki laiul Hiiumaal, Kaasikjärve raba taastamistöödega Endla looduskaitsealal, Narva kanjoni ja endiste põlevkivikaevandustega Ida-Virumaal, paisudele rajatud kalapääsudega Tartumaal. Taimehuvilised saavad matkata uhiuuel Allikasoo matkarajal Viidumäel, kus saab muuhulgas imetleda orhideid. Spordisõpru ootab jalgrattamatk Otepää looduspargis ning linnuhuvilisi linnuvaatlus Noarootsis, Räpinas või hoopis Pärnu rannaniidul. Täpsem info matkade kohta on leitav Keskkonnaameti veebilehelt.
#000007
Rootsis käib ajaloo suurim hundijaht
#000009
Vabadele jahipiirkondadele on võimalik esitada kasutusõiguse lubade taotlusi
#000010
Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning põnevat lugemist leiab ka iga loodusesõber. Ilmub 6 korda aastas.
#000014